บาทเปิด 29.78/80 อ่อนค่าเล็กน้อย
ธนาคารซีไอเอ็มบี ไทย รายงาน เงินบาทเปิด 29.78/80 อ่อนค่าเล็กน้อย คาดระหว่างวันแกว่งแคบ-รอปัจจัยใหม่
7 ก.พ. 2556

ธนาคารซีไอเอ็มบี ไทย รายงาน เงินบาทเปิด 29.78/80 อ่อนค่าเล็กน้อย คาดระหว่างวันแกว่งแคบ-รอปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.78/80 บาท/ดอลลาร์ ปรับตัวอ่อนค่าจากช่วงเย็นวานนี้ที่ระดับ 29.77/79 บาท/ดอลลาร์ เคลื่อนไหวในทิศทางเดียวกับค่าเงินยูโร
"เช้านี้เงินบาทเปิดมานิ่งๆ อยู่แค่นี้ อ่อนค่าไปนิดเดียว" นักบริหารเงิน กล่าว 
สำหรับความเคลื่อนไหวของค่าเงินสกุลหลักต่างประเทศที่สำคัญช่วงเช้านี้ เงินเยนอยู่ที่ระดับ 93.42/45 เยน/ดอลลาร์ ปรับตัวแข็งค่าจากระดับ 93.72/76 เยน/ดอลลาร์ ส่วนเงินยูโรอยู่ที่ระดับ 1.3510/3511 ดอลลาร์/ยูโร ปรับตัวอ่อนค่าจากระดับ 1.3537/3540  ดอลลาร์/ยูโร
นักบริหารเงินประเมินการเคลื่อนไหวของเงินบาทในวันนี้ไว้ในกรอบระหว่าง 29.75-29.85 บาท/ดอลลาร์ 
โดยคืนนี้จะมีการประกาศตัวเลขเศรษฐกิจที่น่าสนใจ ได้แก่ กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์, ธนาคารกลางสหรัฐ(เฟด) เปิดเผยตัวเลขประมาณการครั้งแรกสำหรับประสิทธิภาพการผลิตและต้นทุนแรงงานต่อหน่วยประจำไตรมาส 4/55